**AVTALE OM DISPONERING AV BARNEHAGEPLASS**

|  |  |  |
| --- | --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| 1. foresattes navn |  | 2. foresattes navn |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Adresse |  | Adresse |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Postnummer/-sted |  | Postnummer/-sted |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Fødselsnummer (11 siffer) |  | Fødselsnummer (11 siffer) |

**OG**

|  |
| --- |
| \_\_\_\_Hanevold barnegård / 992 849 932\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Barnehagens navn / organisasjonsnummer |

har i dag inngått følgende avtale:

Barnets navn:

Barnets fødselsdato:

1. **Type barnehageplass**

Hanevold barnegård stiller til disposisjon barnehageplass fra 01.08.23

 og frem til skolepliktig alder. Endelig oppstartsdato avtales individuelt.

1. **Disponering av barnehageplassen**

Det er ikke mulig å disponere to barnehageplasser samtidig. Ved å signere denne avtalen bekrefter dere at dere ikke disponerer en annen barnehageplass samme måned som dere starter i Hanevold barnegård. Årsaken til denne bestemmelsen er den nasjonale tilskuddsordningen, som kun tildeler tilskudd til en barnehage per barn.

1. **Betaling for barnehageplassen**

Det betales for 11 mnd. per år. Barnehagen sender faktura på betalingsbeløpet som forfaller forskuddsvis den 1. i forutgående måned. Endring av foreldrebetaling som følge av ny makspris fra Stortinget, innføres i barnehagen på det tidspunkt Stortingets endring er gjeldende. Foreldrebetalingen er per 01.04.23 kr 3200,- per mnd.

Det foreligger et vedtak i foreldreråd fra februar 2023 om at oppholdsbetalingen ved Hanevold barnegård til enhver tid skal ligge kroner 200,- over maksprisen som fastsettes av Stortinget. En høyere oppholdsbetaling begrunnes fra styret i barnehagen med et tilbud utover et ordinært barnehagetilbud og økte utgifter i forbindelse med dyreholdet og gårdsaktiviteter i barnehagen. Foreldrerådet støtter at barnehagens gårdsprofil forsvarer at oppholdsbetalingen ligger noe over makspris. Denne saken behandles årlig av foreldrerådet.

Der begge foresatte signerer denne avtalen, er de solidarisk ansvarlig for betaling for barnehageplassen, også etter eventuelt samlivsbrudd.

Dersom barnehagen ikke kan tilby barnehageplassen på grunn av forhold utenfor barnehagens kontroll, har foresatte ikke rett til misligholdsbeføyelser. Barnehagen forplikter seg i slike tilfeller til å kalle inn Samarbeidsutvalget til en beredskapsgruppe. Barnehagen skal så raskt som mulig og senest innen tre virkedager informere foresatte om en beredskapsplan.

Se for øvrig barnehagens vedtekter punkt 6. Foreldrebetaling.

1. **Matpenger**

Barnehagen tilbyr mat til barna. Matpenger er per i dag kr. 370,- per måned, og kommer i tillegg til foreldrebetalingen. Matpenger forfaller forskuddsvis den 1. i forutgående måned.

1. **Åpningstider og ferie**

Barnehageåret starter 1. august.

Barnehagen er åpen fra kl. 07.15 til kl. 17.00, mandag til fredag.

Alle barn i barnehagen skal minst ha fire ukers ferie i løpet av barnehageåret. Minst tre uker skal være sammenhengende i juli måned. Barnehagen er da stengt. Barnehagen holder også stengt mellom jul og nyttår og dagene mellom palmesøndag og skjærtorsdag. Barnehagen holder stengt alle offentlige helligdager.

Barnehagen har fem planleggingsdager pr. år. Barnehagen er da stengt. Foresatte vil tidligst mulig og senest en måned før bli orientert skriftlig om stenging i denne forbindelse.

1. **Dugnad**

Foresatte som benytter barnehageplass plikter å delta på inntil fire timer dugnad som blir arrangert av barnehagen per barnehageår.

Dersom man ikke har mulighet til å delta på dugnaden forbeholder barnehagen seg mulighet til å kunne forespørre foresatte om ekstra dugnadsarbeid tilsvarende fire timer.

Den enkelte foresatte skal få skriftlig beskjed senest ti dager før dugnaden. Styremedlemmer og medlemmer av samarbeidsutvalget er fritatt for dugnadsinnsats.

1. **Oppsigelse/heving av barnehageplass**

Barnehageplassen kan sies opp med to måneders varsel, gjeldende fra den 1. i måneden etter mottatt oppsigelse. Oppsigelse skal være skriftlig og rettes til styrer.

Siste frist for å si opp plassen før sommeren er innen 1.april. Ved oppsigelse mellom 1.april og 1.juli må det betales oppholdsbetaling for august og september.

Det betales ordinær foreldrebetaling i oppsigelsesperioden. Ved betalingsmislighold som overstiger en måned i oppsigelsestiden vil barnet miste plassen, men plikten til å betale opprettholdes. Overtar et annet barn plassen i oppsigelsesperioden bortfaller kravet om foreldrebetaling i oppsigelsesperioden.

Dersom to plasser på samme avdeling har blitt sagt opp på samme dato, vil det være lengden på ansienniteten til barna som avgjør hvilken plass som blir fylt opp først.

Oppsigelse fra barnehagens side krever saklig grunn og skal skje skriftlig.

Foresattes mislighold:

Foresatte som overtrer vedtektene eller samarbeidsutvalgets vedtak, skal første gang gis en skriftlig advarsel av eier eller barnehagens styrer. Ved store samarbeidsproblemer mellom foresatte og barnehagen eller ved gjentatte mislighold, kan barnehageplassen sies opp med øyeblikkelig virkning.

Før oppsigelse på grunn av betalingsmislighold skal barnehagen skriftlig varsle foresatte om konsekvensen av misligholdet, samt gi en frist på 14 dager til å rette opp forholdet.

Ved betalingsmislighold kan barnehagen kreve forsinkelsesrente iht. lov om forsinkelsesrente.

Barnehagens mislighold:

Ved mislighold av avtalen fra barnehagens side kan foresatte ha rett til de alminnelige misligholdsbeføyelser, herunder prisavslag og erstatning. Dersom misligholdet er vesentlig, kan barnehageplassen sies opp med øyeblikkelig virkning

1. **Sykdom, helsekontroll av barn og medisinering**

Foresatte har ansvar for å informere om spesielle forhold vedrørende barnets helse som kan ha betydning for barnets opphold i barnehagen. Barnehagen avgjør om et barn er frisk nok til å oppholde seg i barnehagen. Ved smittsom sykdom i barnets hjem skal barnehagen varsles.

Før et barn begynner i barnehagen skal det legges frem erklæring om barnets helse, iht. barnehageloven § 23. Medisinering av barn under opphold i barnehagen er foresattes ansvar og skjer kun ved spesielle tilfeller. Daglig leder i barnehagen kan inngå egen avtale med foresatte om medisinering av barn.

1. **Håndtering av personopplysninger i barnehagen**

Barnehagen håndterer personopplysninger om barn og foresatte som er nødvendige for å kunne gi et forsvarlig barnehagetilbud. Formålet med behandling av personopplysningene er for å gi forsvarlig omsorg av barnet. For det tilfelle foresatte ønsker informasjon om personopplysningene som håndteres i barnehagen, skal daglig leder kontaktes.

Avtalen om barnehageplass gir rettslig grunnlag for å håndtere personopplysninger som er nødvendige for å gi et forsvarlig barnehagetilbud. Håndtering av opplysninger utover dette skal baseres på samtykke fra foresatte.

Personopplysningene håndteres i henhold til krav i relevante lover, forskrifter og interne rutiner, slik at bare personer med innsynsrett og ansatte med tjenstlig behov, får kjennskap til opplysningene. Opplysningene arkiveres i barnehagen slik at opplysningene skal være beskyttet fra uvedkommende, men samtidig tilgjengelig for ansatte ved behov. Som vedlegg til denne avtalen ligger et mer detaljert infoskriv om hvordan ulike personopplysninger arkiveres.

Opplysningene oppbevares så lenge barnet har plass i barnehagen. Når barnet slutter i barnehagen, vil opplysningene bli makulert av barnehagen innen mars måned året etter barnet har sluttet. Som en del av barnehagens historikk, oppbevarer vi videre følgende informasjon; navn, fødselsdato (6 siffer) og tidsperiode på hvilke barn som har gått i barnehagen.

Foresatte har rett til å anmode daglig leder om innsyn i personopplysningene samt rett til korrigering eller sletting av opplysningene. Foresatte har videre rett til å protestere mot behandling av personopplysninger, men dette må vurderes i henhold til barnehagens behov i forhold til å kunne gi et forsvarlig tilbud.

For det tilfelle behandlingen av personopplysninger baseres på samtykke, har foresatte anledning til når som helst å trekke samtykke tilbake. Foresatte fyller ut eget skjema med tillatelser og reservasjoner ved oppstart i barnehagen.

For det tilfelle foresatte ikke aksepterer å gi nødvendige personopplysninger som barnehagen anser nødvendig, kan konsekvensen bli at barnehageplassen opphører.  Foresatte har adgang til å klage på barnehagens håndtering av personopplysninger til Datatilsynet.

1. **Vilkårsendring**

Styret i Hanevold barnegård forbeholder seg retten til å kunne endre vilkårene i denne avtale. Slik endring skal varsles skriftlig med minst to måneders frist før iverksettelse. Vilkårsendring gir foresatte rett til å si opp plassen med to måneders oppsigelsestid fra varselet er mottatt. Slike endringer kan være, men er ikke begrenset til, gebyr og matpenger.

Vi spesifiserer at endring i foreldrebetaling som følge av ny makspris fra Stortinget, innføres i barnehagen på det tidspunkt Stortingets endring er gjeldende. Dette vil varsles foresatte skriftlig i forkant, men frist før iverksettelse blir ikke fastsatt til to måneder, slik som ved øvrige endringer.

Denne avtalen er utferdiget i to -2- eksemplarer, hvorav partene beholder ett hver.

Ved signering av denne avtale aksepterer partene at de til enhver tid gjeldende vedtekter for barnehagen er del av avtalevilkårene.

Kopi av gjeldende vedtektene følger vedlagt.

|  |
| --- |
| **Hanevold barnegård** |
| \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Sted / dato Underskrift daglig leder |
| \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Sted / dato Underskrift foresatte |
| [ ]  | Mor |
| [ ]  | Far |
| [ ]  | Andre, spesifisér under: |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | Navn / adresse / postnummer og -sted / telefon |